ג'ק צייד הענקים

ג'ק צייד הענקים (באנגלית: Jack the Giant Slayer) הוא סרט פנטזיה והרפתקאות אמריקאי, המבוסס על האגדות "ג'ק צייד הענקים" ו"ג'ק והאפונים". הסרט בוים על ידי בריאן סינגר ומככבים בו ניקולס הולט, אלינור טומלינסון, סטנלי טוצ'י, איאן מקשיין, ביל ניי ויואן מקגרגור. הסרט מתאר את קורותיו של ג'ק, איש חווה צעיר שמוכרח לחלץ נסיכה מידי גזע ענקים, לאחר שפתח בטעות שער לעולמם. הפקת הסרט יצאה לדרך בינואר 2009, באוגוסט אותה הצטרף כבמאי בריאן סינגר ("החשוד המיידי", "X-מן", "סופרמן חוזר", "ואלקירי"), כששלב הליהוק יצא לדרך רק בפברואר ומרץ 2011 והצילומים העיקריים החלו באפריל אותה שנה, באנגליה. תאריך יציאת הסרט לאקרנים הוזז כמה פעמים ולבסוף הסרט יצא להקרנת בכורה ב-1 במרץ 2013. בממלכת קלוייסטר, ג'ק, בן איכרים צעיר שהתייתם, מוקסם מהאגדה של אריק, מלך עתיק שהביס צבא של ענקים מממלכה בשמים שפלשו לשטחי קלוייסטר. במקביל, הנסיכה איזבל מוקסמת מאותה האגדה. 10 שנים מאוחר יותר, ג'ק הולך העירה כדי למכור את הסוס שלו על מנת לתמוך בחווה של דודו. ג'ק מתאהב באיזבל לאחר שהגן על כבודה מקבוצת בריונים. בינתיים, הלורד רודריק חוזר לחדר העבודה שלו, רק כדי לגלות כי נזיר מסוים שדד אותו. הנזיר מציע לג'ק שעועית קסם שגנב מרודריק כתשלום על סוסו של ג'ק. בטירה, איזבל רבה עם אביה, המלך ברהמוול, שרוצה להשאיר אותה בטירה להתחתן עם רודריק בעוד היא נחושה לחקור את הממלכה. במקביל, דודו של ג'ק נוזף בו על כך שמכר את סוסו בתמורה לשעשועית. הדוד זורק את הזרעים לאדמה ועוזב את הבקתה. נחושה בדעתה להיות חופשייה, איזבל מתגנבת מהטירה ומבקשת מחסה מהגשם בבקתתו של ג'ק. כשיורד גשם, זרעי השעועית משתרשים באדמה וגדלים לגזע ענקי של אפונת פלא שנושאת את ביתו של ג'ק ואת איזבל לשמיים ואילו ג'ק נופל לאדמה. ג'ק, רודריק ונושא כליו, ויק, מתנדבים להצטרף לאבירי המלך בראשות אלמונט ונושא כליו, קראוו, ומטפסים על אפונת הפלא בחיפוש אחר איזבל. בטיפוס, רודריק וויק חותכים את חבל הבטיחות בכוונה להרוג כמה מהאבירים שבחלק העליון, הם מגלים את עולמם של הענקים ומחליטים להתפצל לשתי קבוצות: קבוצה ראשונה עם ג'ק, אלמונט, וקראוו, והשנייה עם רודריק וויק, אך לא לפני שרודריק לוקח בכוח את זרעי השעועית שנותרו לג'ק. קבוצתו של ג'ק נלכדת על ידי ענקים, שלוקחים את כולם כאסירים מלבד ג'ק שבורח. בינתיים, קבוצתו של רודריק פוגשת שני ענקים אחרים; אחד אוכל את ויק, אבל לפני שהם יכולים לעשות את אותו הדבר לרודריק, רודריק עוטה את כתר הקסם ששולט בענקים. ג'ק עוקב אחרי הענקים למבצרם, שבו המנהיג בעל שני הראשים הענקי, פאלון, הורג את קראוו. ג'ק מוצא את איזבל ואת אלמונט. כשהענקים מכינים את אסירים שנותרו להם, רודריק נכנס ומשעבד את הענקים בכתר. הוא אומר לענקים הם יתקפו את קלוייסטר עם שחר ומאפשר להם לאכול את איזבל ואלמונט. ג'ק מציל את איזבל ואלמונט כשאחד הענקים מכין אלמונט לבישול. השלישייה מגיעה למעבר אפונת הפלא, שם ג'ק גורם לענק ששומר על אפונת הפלא לנפול מקצה הממלכה. כשברהמוול רואה את הענק, הוא מזמין את הנתינים שיכרתו את המעבר. ג'ק ואיזבל יורדים מממלכת הענקים, בעוד אלמונט נשאר להתעמת עם רודריק. אלמונט מצליח להרוג את רודריק, אבל פאלון לוקח את הכתר לפני שאלמונט יכול לחבוש אותו, ואלמונט נאלץ לברוח במורד גבעול האפונה. ג'ק, איזבל ואלמונט שרדו את הנפילה אחרי שקצצו את אפונת הפלא. כשכולם חוזרים הביתה, ג'ק מזהיר כי הענקים ישתמשו בזרעי השעועית של רודריק ליצור גשר אל האדמה ושקלוייסטר תותקף. הענקים רודפים אחרי ג'ק, איזבל וברהמוול לטירה, שם אלמונט ממלא חפיר בשמן ומדליק אותו באש. פאלון נופל בחפיר ופורץ את הטירה מלמטה. כשהמצור נמשך, פאלון לוכד ג'ק ואיזבל, אבל ג'ק זורק את זרע השעועית האחרון במורד גרונו של פאלון, וגורם לאפונת הפלא לקרוע את גופו. ג'ק לוקח את הכתר ושולח בחזרה את הענקים לממלכתם. ג'ק ואיזבל מתחתנים ומספרים את סיפורם של הענקים לילדיהם. ככל שעובר זמן, כתר הקסם מאובטח במגדל לונדון. אתר האינטרנט הרשמי של הסרט (באנגלית) ג'ק צייד הענקים, ברשת החברתית פייסבוק "ג'ק צייד הענקים", במסד הנתונים הקולנועיים IMDb (באנגלית) "ג'ק צייד הענקים", באתר נטפליקס "ג'ק צייד הענקים", באתר AllMovie (באנגלית) "ג'ק צייד הענקים", באתר Rotten Tomatoes (באנגלית) "ג'ק צייד הענקים", באתר Box Office Mojo (באנגלית) "ג'ק צייד הענקים", באתר Metacritic (באנגלית) "ג'ק צייד הענקים", באתר אידיבי "ג'ק צייד הענקים", במסד הנתונים הקולנועיים KinoPoisk (ברוסית) דורון פישלר‏, "ג'ק צייד הענקים" - מוצר חסר נשמה שנעשה ללא אהבה, באתר וואלה, 21 במרץ 2013 ארז דבורה, "ג'ק צייד הענקים": ליפול בענק זו הצלחה, באתר ynet, 22 במרץ 2013 איתן גפני, "ג'ק צייד הענקים": מקסימום קוטל כינים, באתר "רוזבאד", 22 במרץ 2013 ג'ק צייד הענקים, באתר Box Office Mojo